b'\n_START_ARTICLE_\nWalter og Trofast\n_START_PARAGRAPH_\nWalter og Trofast (engelsk: Wallace & Gromit) er navnene p\xc3\xa5 to animerede figurer i modellervoks, samt hovedrolleindehaverne i en r\xc3\xa6kke Oscarbel\xc3\xb8nnende stop motion-film af animatoren Nick Park fra Aardman Animations._NEWLINE_Der er hidtil lavet 3 korte film af en halv times varighed og en enkelt spillefilm. Endvidere er de f\xc3\xb8rste tre film blevet klippet sammen til filmen Walter og Trofasts utrolige eventyr.\n_START_SECTION_\nWalter\n_START_PARAGRAPH_\nWalter er en entusiastisk opfinder, der er glad for ost og kiks. Han laver konstant opfindelser til at udf\xc3\xb8re n\xc3\xa6sten alt i hans hjem. Der dog tit problemer med disse opfindelser._NEWLINE_Han er l\xc3\xb8st baseret p\xc3\xa5 Nick Parks far.\n_START_SECTION_\nTrofast\n_START_PARAGRAPH_\nTrofast er Walters hund. Han er f\xc3\xb8dt den 12. februar. Trofast er yderst loyal overfor Walter, selv om fejl i Walters opfindelser tit g\xc3\xa5r udover ham. Trofast taler aldrig, men udtrykker sig ved hj\xc3\xa6lp af kropssprog.'